Paterna imposa més de 100 denúncies i controla a més de 3.000 vehicles en el seu primer cap de setmana de confinament perimetral
01/02/2021

# Paterna imposa més de 100 denúncies i controla a més de 3.000 vehicles en el seu primer cap de setmana de confinament perimetral

[![Paterna impone más de 100 denuncias y controla a más de 3.000 vehículos en su primer fin de semana de confinamiento perimetral ](/images/noticias/2021/01/6936/6936_lg.jpg)](/images/noticias/2021/01/6936/6936_lg.jpg)

01.02.2021

A més de les 103 actes denúncies alçades per saltar-se el tancament perimetral, durant aquest cap de setmana també s'han interposat 12 sancions per no usar màscara i/o realitzar reunions en via pública

La Policia Local de Paterna ha fet balanç del primer cap de setmana de tancament perimetral, que s'ha saldat amb més d'un centenar denúncies interposades i més de 3.000 vehicles controlats en els punts de vigilància establits en els diferents accessos a la ciutat.  
  
Gràcies al dispositiu policial desplegat, i que ha comptat amb la col·laboració de la Policia Nacional, Protecció Civil així com d'agents de poblacions veïnes, les forces de seguretat han bloquejat l'accés a Paterna de 87 vehicles i han impedit que altres 137 es desplaçaren fóra dels límits de la ciutat al no poder justificar cap de les causes contemplades com a excepcions als desplaçaments.  
  
Tal com ha informat la Tinenta Alcalde de Seguretat, Núria Campos, “des de les 15.00 hores del divendres fins a les 06.00 hores d'aquest dilluns s'han interposat un total de 103 denúncies per saltar-se el tancament perimetral a les quals cal afegir altres sancions com les 12 interposades per no usar màscara i/o per reunions en via pública, 6 denúncies de trànsit i fins a la immobilització d'un vehicle”.  
  
En aquest sentit, Campos també ha recordat que “amb la finalitat de garantir el compliment del confinament perimetral i assegurar el blindatge de la ciutat, hem organitzat un operatiu especial per als caps de setmana en el qual es despleguen 66 patrulles: 30 de la Policia Local de Paterna, 24 de la Policia Nacional i 12 de Protecció Civil”.  
  
Així mateix, la Tinenta Alcalde ha assenyalat que “per a cobrir els 35,85 km d'extensió del terme municipal de Paterna ha sigut necessari establir fins a 12 punts d'inspecció en els quals s'ha realitzat un control directe a més de 3.000 vehicles”.